**Jegyzőkönyv**

**Nagykovácsi Nagyközség Önkormányzat**

**Oktatási, kulturális, sport, turisztikai és környezetvédelmi bizottság nyílt üléséről**

Az ülés helye:  **Öregiskola Közösségi Ház és Könyvtár**

Az ülés időpontja: **2017. január 23. (hétfő) 16 óra 55 perc**

**Meghívottak:** Fodor Attila elnök, Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Gerely Gábor képviselő, Dr. Szabó András Lajos képviselő, Tegzes Endre képviselő, Papp István jegyző, dr. Halmosi-Rokaj Odett aljegyző, Györgyi Zoltán főépítész, Grégerné Papp Ildikó osztályvezető

**Megjelentek:** Fodor Attila elnök*,* Bánóczi Margit, Honti Zoltán, dr. Klein Katalin*,* Szabó Orsolya, Gerlóczyné Furulyás Katalin, Kiszelné Mohos Katalin polgármester, Tegzes Endre képviselő, Papp István jegyző, dr. Halmosi-Rokaj Odett aljegyző, Györgyi Zoltán főépítész, Grégerné Papp Ildikó osztályvezető, Kissné Szalay Erzsébet jegyzőkönyvvezető

**Fodor Attila elnök:** Köszöntöm a bizottság tagjait, polgármester asszonyt. A bizottság ülését megnyitom. Megállapítom, hogy a bizottságból 6 fő jelen van, tehát a bizottság határozatképes. Van-e kérdés, hozzászólás az ülés napirendjéhez? Nincs, akkor szavazásra teszem fel a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**1/2017. (I. 23.) HATÁROZATA**

**Tárgy: Nagykovácsi Nagyközség Önkormányzat Oktatási kulturális, sport, turisztikai és környezetvédelmi bizottság 2017. január 23-i ülésének napirendje**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága úgy dönt, hogy 2017. január 23-i ülésén az alábbi napirendet tárgyalja:

1. **Döntés a Képviselő-testület 2017. év I. félévi munka- és üléstervéről**
2. **Az önkormányzati kitüntetésekről és elismerő címekről szóló 27/2012. (IX. 7.) önkormányzati rendelet módosítása**
3. **A Képviselő-testület 43/2015. (III. 15.) számú határozatának hatályon kívül helyezése és elvi döntés a Nagykovácsi 4561/2 hrsz-ú ingatlan hasznosításáról**

 **Határidő:** azonnal

**Felelős:** OKB elnök

**1. napirendi pont**

**Döntés a Képviselő-testület 2017. év I. félévi munka- és üléstervéről**

**Fodor Attila elnök:** A napirendi pont előterjesztője polgármester asszony. Előadó jegyző úr. Átadom a szót jegyző úrnak, hogy röviden ismertesse az előterjesztést.

**Papp István jegyző:** *Röviden ismertette az előterjesztést.* Előterjesztői módosító javaslatot szeretnék bejelenteni. Április hónapról a két közrendet érintő előterjesztést, a rendőrség és a közterületfelügyelet beszámolóját javasoljuk február hónapra áttenni. A beszámolók jobb elosztása, a munkateher egyenletesebbé tétele érdekében született ez a javaslat. Másrészt a Budakeszi Rendőrőrs új parancsnokot kapott, bemutatkozna a testület előtt, másrészt kibővült a közterületfelügyelet létszáma Nagykovácsit illetően egy fél státusszal. Az új kolléga is bemutatkozna a testület előtt.

**Fodor Attila elnök**: Köszönöm. Kérdezem, hogy van-e kérdés, hozzászólás? Nincs. Akkor a munkatervről szavazzunk az előterjesztés melléklete szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**2/2017. (I. 23.) HATÁROZATA**

**Tárgy: Döntés a Képviselő-testület 2017. év I. félévi munka- és üléstervéről**

Nagykovácsi Nagyközség Önkormányzata Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy a határozat mellékletében foglalt tartalommal a 2017. év I. félévi munka- és üléstervét fogadja el.

**Határidő**: azonnal

**Felelős**: Polgármester

**2. napirendi pont**

**Az önkormányzati kitüntetésekről és elismerő címekről szóló 27/2012. (IX. 7.) önkormányzati rendelet módosítása**

**Fodor Attila elnök:** A napirendi pont előadója jegyző úr. Átadom a szót, hogy röviden ismertesse az előterjesztést.

**Papp István jegyző:** *Röviden ismertette az előterjesztést.*

**Fodor Attila elnök**: Köszönöm. Kérdezem, hogy van-e kérdés, hozzászólás.

**Gerlóczyné Furulyás Katalin:** Visszaemlékezve a Szatmári-díj alapítására, az eredeti rendelet szerint a díjat decemberben, vagy januárban adták át, Szatmári Lajos születésnapjához kötődően. Egy alkalommal egy sajnálatos helyzet miatt került át augusztus 20-ra. Azóta ezen a napon maradt az átadás. Azt gondolom, hogy a KLIK-kel való együttműködés és ez az új felállás más helyzetbe helyezi az iskola és az önkormányzat kapcsolatát. Fontos, hogy megmaradjanak az élő szálak az iskola és az önkormányzat között, ezért messzemenőkig támogatom a javaslatot. Így azt is, hogy a településen nemcsak szűken a pedagógusokat tüntethetjük ki, hanem azokat is, akik a helyi kulturális életben, közművelődésben, amatőr színjátszásban, egyéb más művészeti formákban is tevékenykednek.

**Fodor Attila elnök:** Köszönöm. Kérdezem, hogy van-e további kérdés, hozzászólás?

**dr. Klein Katalin**: Ezzel a külön pedagógusnappal talán a nyugdíjas pedagógusok munkájának a megbecsülése, méltó köszöntése is megoldott lesz. Ezért én is támogatom ezt a külön rendezvényt, mint hagyományteremtést.

**Fodor Attila elnök**: Köszönöm. Van-e további kérdés, hozzászólás? Nincs. Akkor a rendelettervezetről szavazzunk az előterjesztés szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**3/2017. (I. 23.) HATÁROZATA**

**Tárgy: Az önkormányzati kitüntetésekről és elismerő címekről szóló 27/2012. (IX. 7.) önkormányzati rendelet módosítása**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy fogadja el az önkormányzati kitüntetésekről és elismerő címekről szóló 27/2012. (IX. 7.) önkormányzati rendelet módosítását az előterjesztésben foglaltak szerint.

**Határidő**: azonnal

**Felelős:** Polgármester

**3. napirendi pont**

**A Képviselő-testület 43/2015. (III. 15.) számú határozatának hatályon kívül helyezése és elvi döntés a Nagykovácsi 4561/2 hrsz-ú ingatlan hasznosításáról**

**Fodor Attila elnök:** Átadom a szót polgármester asszonynak, hogy ismertesse röviden az előterjesztést.

**Kiszelné Mohos Katalin polgármester**: *Röviden ismertette az előterjesztést.*

**Fodor Attila elnök**: Köszönöm**.** Van-e kérdés, hozzászólás?

**Honti Zoltán**: Az előterjesztésben az az utolsó mondat, hogy a tárgyi terület piaci alapú hasznosításáról van szó. Ezt nem kellene beletenni a határozati javaslatba is?

**Fodor Attila elnök**: Véleményem szerint jó a határozati javaslat, mert meghagyja a lehetőséget arra, hogy akár piaci alapon is, akár önkormányzati szinten is lehetőséget ad a hasznosításra. Én nem támogatom, hogy a határozati javaslatba a piaci szót beleírjuk.

**Honti Zoltán**: Én azért tartom jónak ezt a kiegészítést, mert nehogy valaki azt gondolja, hogy van egy terület és erre bármit ki lehet találni, és semmilyen összeggel nem kell számolni az önkormányzat felé. Amit elnök úr mond, azzal én is egyetértek, ha van egy lehetőség, egy pályázat például, azt meg kell ragadni, úgyis a testület fog majd dönteni. Csak úgy gondolom, hogy kicsit leszűkíti ezt a kört a vállalkozók körében, ha látják azt a szót, hogy piaci alapú vállalkozást képzelünk el alapjaiban.

**Fodor Attila elnök:** Köszönöm. Azt gondolom, hogy a határozati javaslat 2. pontja nem zárja ki ezt, jól meg van fogalmazva, ez minden lehetőséget magában foglal. Kérdezem, hogy van-e további hozzászólás? Nincs. Akkor szavazzunk a határozati javaslatról az előterjesztésben foglaltak szerint.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 5 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**4/2017. (I. 23.) HATÁROZATA**

**Tárgy: A Képviselő-testület 43/2015. (III. 15.) számú határozatának hatályon kívül helyezése és elvi döntés a Nagykovácsi 4561/2 hrsz-ú ingatlan hasznosításáról**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja az alábbi határozat elfogadását.

Nagykovácsi Nagyközség Önkormányzat Képviselő-testülete úgy dönt, hogy

1. a 43/2015. (III. 15.) számú határozatát hatályon kívül helyezi.
2. továbbra is támogatja a Nagykovácsi 4561/2 hrsz-ú ingatlan nyugati, cca. 2200 m2-es területének sport, rekreációs célú hasznosítását és az erre vonatkozó hasznosítási pályázat kiírásával egyetért.

Felhatalmazza a polgármestert és a jegyzőt a szükséges intézkedések megtételére, a hasznosítási pályázat összeállítására.

**Határidő**: 2017. február 15.

**Felelős**: polgármester, jegyző

**Fodor Attila elnök:** Köszönöm. Kérdezem, hogy van-e további kérdés, hozzászólás. Nincs, akkor ezzel a bizottság ülését 17 óra 11 perckor lezárom.

K.m.f.

 Fodor Attila Bánóczi Margit

 elnök tag